《西湖寻曹能始》
明代·何璧

垂杨漠漠荇田田，何处春风十四弦。
放鹤僧归天竺雨，听莺人过六桥烟。
诗寻萝薜谁边寺，酒载桃花第几船。
游子天涯魂易断，非关春树有啼鹃。

作者简介：明福建福清人，字玉长。身材魁岸，跅弛放迹，使酒纵博。乡里轻侠少年皆听其指挥。上官命捕之，亡匿清流王若家，尽读其藏书。游徽州，为诗四章投知县张涛，涛延为上客。后涛开府辽东，璧往从之。涛欲荐之，以罢而止。自此谙晓辽事，常欲有所作为，而终无机会，抱恨以终。